ကြီးလျှင်မှီ၊ ငယ်လျှင်ချီ

ကြီးလျှင်မှီ၊ ငယ်လျှင်ချီ သည် မြန်မာဆိုရိုးစကား ဖြစ်သည်။

အဓိပ္ပာယ်

ကြီးလျှင်မှီ၊ ငယ်လျှင်ချီ ဆိုသည်မှာ အိမ်ထောင်ဖက်ကို ရွေးချယ်ရာတွင် မိမိထက် အသက်အရွယ်ကြီးသူကို ရွေးချယ်ပါက ထိုသူကို မှီခိုအားထားရမည်ဖြစ်ပြီး၊ မိမိထက် အသက်အရွယ်ငယ်သူကို ရွေးချယ်ပါက မိမိက ကြင်နာယုယ ပြုစုစောင့်ရှောက်ရမည်ဟု ဆိုလိုသည်။ ဤဆိုရိုးစကားသည် အိမ်ထောင်ရေးတွင် အသက်အရွယ်၏ ဆက်ဆံရေးအပေါ် သက်ရောက်မှုကို ဖော်ပြသည်။

   ကြီးလျှင်မှီ ဆိုသည်မှာ မိမိထက် အသက်ကြီးသူသည် အတွေ့အကြုံရင့်ကျက်မှု၊ ဉာဏ်ပညာနှင့် စီးပွားရေးအခြေအနေ ပိုမိုကောင်းမွန်နိုင်သောကြောင့် ထိုသူကို မှီခိုအားထားနိုင်သည်ဟု ဆိုလိုသည်။
   ငယ်လျှင်ချီ ဆိုသည်မှာ မိမိထက် အသက်ငယ်သူကို ရွေးချယ်ပါက ထိုသူကို ကြင်နာယုယ ပြုစုစောင့်ရှောက်ရမည်ဟု ဆိုလိုသည်။ အသက်ငယ်သူသည် အတွေ့အကြုံ နုနယ်သေးသောကြောင့် မိမိ၏ အကူအညီနှင့် လမ်းညွှန်မှု လိုအပ်နိုင်သည်ဟု ဆိုလိုသည်။

အသက်တူရွယ်တူကို ရွေးချယ်ပါက နှစ်ဦးနှစ်ဖက် ညှိနှိုင်းတိုင်ပင်၍ အိမ်ထောင်ရေးကို တည်ဆောက်ရမည်ဟု ဆိုလိုသည်။ ဤဆိုရိုးစကားသည် အိမ်ထောင်ဖက် ရွေးချယ်ရာတွင် အသက်အရွယ်သည် အရေးပါသော အချက်တစ်ခုဖြစ်ကြောင်း ဖော်ပြသည်။

ကိုးကားချက်များ

   ထို့ပြင် ရှေးလူတို့စကားများကလည်း ရှိပေတယ်။ ကြီးလျှင်လည်းမရှိမှ၊ ငယ်လျှင်လည်းချီ ရမှတဲ့၊ သို့လိုအကြောင်းကြောင့် ယူမယ်ဆို ယူသင့်ပါပေတယ်။ [၁၂၆၈] နော၊ ပ။ ၄၄။
   ကြီးမှီ၊ ငယ်ချီ ဆိုတာ မင်းက ငယ်လျှင် သူက ကြီးလို့မှီရမှာ ပြောတာ ကွဲ့။ [၁၂၉၅] ကဝိတံခွန်၊ ၂၊ ၁၄။ ၁၁၀။
   ကြီးလျှင်မှီ ငယ်ချီ ရ၊ ရွယ်ညီမှပြုစေ၊ ဘယ်ဆမှီ သမုဆွေငယ်၊ ဥပဒေ မရေး၊ အကျိုးနှင့်အပြစ်မျှော်လျှင်၊ အချစ်တော်ပေါင်းဆုံကြသေး။ [၁၂၉၇] ဒဂုန်၊ ၁၈၆။ ၁၂၅။

ကိုးကား

Category:မြန်မာဆိုရိုးစကားများ